
23-TA-1258: Noteikumu projekts (Jauns)
Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.7. pasākuma "Reģionālās kultūras infrastruktūras attīstība kultūras pakalpojumu pieejamības uzlabošana" īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Tieslietu ministrija
Atzinums iesniegts
15.06.2023.
Atzinuma sniegšanas termiņš
19.06.2023.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu projekts
35.2.1. būvprojekta, būvniecības ieceres dokumentācijas, būvprojekta minimālā sastāvā, apliecinājuma kartes vai paskaidrojuma raksta izstrāde visām projektā paredzētajām darbībām, tai skaitā metu konkursa organizēšana (žūrijas komisijas darbība un atlīdzība, kā arī godalgu izmaksa);
	Priekšlikums
Lūdzam noteikumu projekta 35.2.1. apakšpunktā izvērtēt pieturzīmes iekavas lietojumu. Iekavu lietošana var padarīt tiesību normu neskaidru un apgrūtināt tās viennozīmīgu uztveri. Norādām, ka iekavās ietvertais teksts var ne tikai padarīt tiesību aktu neskaidru, bet var arī sašaurināt vai paplašināt normas tvērumu.
Piedāvātā redakcija
-
	Linda Bernāne (TM)

	2.
	Noteikumu projekts
48.3. projekta uzraudzību visā projekta pārskata periodā (projekta dzīves cikla laikā).
	Priekšlikums
Atbilstoši juridiskās tehnikas prasībām, normatīvajā aktā nelieto sinonīmus un vienu lietu konsekventi sauc vienā un tajā pašā vārdā. Tāpat atbilstoši juridiskās tehnikas prasībām, termins ir jālieto vienā nozīmē, un tas nav aizstājams ar sinonīmiem. Ievērojot minēto, lūdzam visā noteikumu projektā svītrot iekavas un vārdus “projekta dzīves cikla laikā” un “projekta dzīves cikla”.
Piedāvātā redakcija
projekta uzraudzību visā projekta pārskata periodā.
	Linda Bernāne (TM)



